Die Pos | Crime | Sakeman erken hy pleeg bedrog
Sakeman erken hy pleeg bedrog
11 August 2017 l Ronél van Jaarsveld l Views: 309 l 7 months ago
Willem Snyders, eienaar van Waterberg Wholesale Petroleum, het op Donderdag, 3 Augustus, in die hof op Modimolle skuld beken op ses klagtes teen hom.
Die klagtes van bedrog en vervalsing behels 'n geraamde bedrag van sowat R300 000.
Sake is teen Snyders aanhangig gemaak nadat hy na bewering verskeie inwoners ingeloop het. Hy het glo ook vooruitgedateerde elektroniese bankoorbetalings gemaak en dan die "bewys van betaling" deurgestuur. Die betalings het egter nooit deurgegaan nie.
Snyders is op Woensdag, 1 Maart, aangekeer nadat hy op die vlug geslaan het in sy peperduur Mercedes C220 toe hy polisiebeamptes wat na hom gesoek het by sy onderneming in die nywerheidsgebied gesien het.